"วิทัย"มั่นใจพลิกฟื้นไอแบงก์ เร่งเครื่องตั้งเป้ากำไรปีหน้า
"วิทัย" เตรียมเสนอแผนฟื้นฟูเข้าบอร์ด คนร. เดือนนี้ มั่นใจ ไอแบงก์ เดินหน้าทำกำไรได้ในปีหน้า
4 ต.ค. 2560

"วิทัย" เตรียมเสนอแผนฟื้นฟูเข้าบอร์ด คนร. เดือนนี้ มั่นใจ ไอแบงก์ เดินหน้าทำกำไรได้ในปีหน้านายวิทัย รัตนากร รักษาการ ผู้จัดการธนาคารอิสลามแห่งประเทศไทย หรือไอแบงก์ เปิดเผยว่า ขณะนี้ได้เข้าไปดูข้อมูลเพื่อเตรียมเสนอแผนฟื้นฟู กิจการรายงานให้ที่ประชุมคณะกรรมการนโยบายรัฐวิสาหกิจ หรือ คนร. พิจารณาเห็นชอบ"เชื่อว่าถ้ากระทรวงการคลังให้การสนับสนุนการทำงานใน 2-3 เรื่อง เช่น เรื่องการโอนสินทรัพย์เข้าไปที่บริษัท บริหารสินทรัพย์ธนาคารอิสลามแห่งประเทศไทย หรือ IAM ให้ได้ครบทั้งจำนวน จะมีส่วนสำคัญที่ทำให้ไอแบงก์สามารถดำเนินธุรกิจได้ตามปกติ เร่งขยายสินเชื่อ และเริ่มกลับมาทำกำไรได้ในปีหน้า" นายวิทัย กล่าวนายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) กล่าวว่า ไอแบงก์จะเสนอแผนฟื้นฟูให้ คนร.พิจารณาได้วันที่ 11 ต.ค.นี้ทั้งนี้ จะต้องรายงานความคืบหน้าเรื่องการสรรหาพันธมิตรใหม่ที่จะเข้า มาร่วมทุน เบื้องต้นได้รับรายงานว่ามี นักลงทุนที่สนใจจากทั้งในและต่างประเทศประมาณ 3-4 ราย และการที่ทาบทามให้ นายวิทัย เข้ามารักษาการกรรมการ ผู้จัดการไอแบงก์ เพราะเชื่อว่าจากประสบการณ์ของนายวิทัยที่มีความเชี่ยวชาญเรื่องการเป็นที่ปรึกษาทาง การเงิน จะช่วยให้เรื่องการคัดเลือก และสรรหาพันธมิตรใหม่ สามารถทำ ต่อไปได้ด้วยดีอย่างไรก็ตาม ในวันที่ 5 ต.ค.นี้ นายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศ ไทย จะแถลงความคืบหน้าผลการ ดำเนินงานของกิจการธนาคารอิสลามแห่งประเทศไทยนอกจากนี้ จากการรายงานใน คณะรัฐมนตรี (ครม.) ไอแบงก์ มีผลขาดทุนสะสม 2.82 หมื่นล้านบาท ส่วนของทุนติดลบ 1.69 หมื่นล้านบาท บีไอเอส ติดลบ 30.64% ซึ่งต่ำกว่าเกณฑ์ธนาคารแห่งประเทศไทย (ธปท.) ที่กำหนดไว้ 8.5%